jkorsvik/nowiki_second_scrape_merged huggingface dataset:
Etoloakarnania

Etoloakarnania (gresk Αιτωλοακαρνανία), eller mer offisielt Etolia og Akarnania prefektur (gresk Νομός Αιτωλίας και Ακαρνανίας) var et prefektur i Hellas i periferien Vest-Hellas. I forbindelse med en administrativ reform i 2010 ble Hellas' prefekturer avviklet og erstattet av periferienheter. Hovedstaden i prefekturet var Mesolongi av historiske årsaker, men den største byen og økonomiske sentrum var Agrinio. Området er i dag forbundet til Peloponneshalvøyen via Rio-Antirio-broen. Omliggende prefekturer var Arta i nord, Evrytania i nordøst, Fokis i sørøst og Fthiotis i øst. 
Det bor 210 802 innbyggere i området (2011), med en befolkningstetthet på 39 per km2.


== Geografi ==
Den lengste elven er Akheloos, som renner gjennom en frodig dal. Den nest lengste elven er Evinos. Andre elver er Ermitsa, Inakhos og Mornos. Av fjell finner en Panaitoliko i nordøst, Akarnaniafjellene, Valtos i nordøst, Makrynoros helt i nord, Nafpaktia i sørøst, Arakynthos og Kravara i sør og Lidoriki.
Av innsjøer finner en Amvrakiasjøen, Lysimakhiasjøen, Ozerossjøen og Trikhonidasjøen. Reservoaret Kremasta har vært den største innsjøen i Hellas siden 1970.


== Historie ==
Området ble en del av Hellas under den greske selvstendighetskrigen i 1821. I hundreårene før dette var det en del av Det osmanske riket. I starten omfattet prefekturet også Evrytania, før det ble skilt ut til et eget prefektur.


== Kommuner ==


== Referanser ==


== Eksterne lenker ==
Offisielt nettsted 
(en) Aetolia-Acarnania – kategori av bilder, video eller lyd på Commons 
Etoloakarnanias nyhetsportal
Kultur i Etoloakarnania
Gregor Adlercreutz

Gregor Nils Henric Adlercreutz (født 16. august 1898, død 3. juni 1944) var en svensk rytter som deltok i de olympiske leker 1936 i Berlin.
Gerhard vant en olympisk bronsemedalje under OL 1936 i Berlin. Han var med på det svenske laget som kom på tredjeplass i dressurkonkurransen bak Tyskland og Frankrike. Laget besto av Adlercreutz på  hesten «Teresina», Sven Colliander på «Kål XX» og Folke Sandström på «Pergola». I den individuelle dressurkonkurransen kom Adlercreutz og «Teresina» på fjerdeplass.


== OL-medaljer ==
1936  Berlin -  Bronse i hestesport, dressur lag  Sverige


== Referanser ==


== Eksterne lenker ==
(en) Gregor Adlercreutz – Olympedia 
(en) Gregor Adlercreutz – Sports-Reference (OL-resultater – arkivert) 
(sv) Gregor Adlercreutz – Sveriges olympiske komité
Folke Sandström

Folke Sandström (født 27. september 1892, død 18. august 1962) var en svensk rytter som deltok i de olympiske leker 1936 i Berlin.
Sandström vant en olympisk bronsemedalje under OL 1936 i Berlin. Han var med på det svenske laget som kom på tredjeplass i dressurkonkurransen bak Tyskland og Frankrike. Laget besto av Gregor Adlercreutz på  hesten «Teresina», Sven Colliander på «Kål XX» og Sandström på «Pergola». I den individuelle dressurkonkurransen kom Sandström og «Pergola» på femtendeplass.


== OL-medaljer ==
1936  Berlin -  Bronse i hestesport, dressur  Sverige


== Referanser ==


== Eksterne lenker ==
(en) Folke Sandström – Olympedia 
(en) Folke Sandström – Sports-Reference (OL-resultater – arkivert) 
(sv) Folke Sandström – Sveriges olympiske komité
Lykt

Lykt er en av flere benevnelser på lyskilder. Andre navn er lanterne, lampe eller bare lys.
Fyrlykt er en mindre utgave av fyr, og er ofte utstyrt med farget glass i sektorer av lyskransen. Fargemarkeringene og en roterende skjerm som gir lyset en blinkende karakter brukes for å markere sikre og utrygge soner for skipstrafikken som bruker disse som navigasjonshjelpemiddel. I de senere år er mange fyrlykter lagt ned og enten avløst av radarreflekterende skilt med et enkelt lys over som viser farvannsnummeret eller bare lagt ned under henvisning til GPS.
Ellers brukes benevningen lykt om relativt små transportable lyskilder som fjøslykt, lommelykt, stavlykt, sykkellykt m.fl. Litt større eller spesielle utgaver fikk lett navnet lampe, selv med samme bruksområde. Lampenavnet kan i noen tilfeller være importert (kerosene-lamp blir til parafinlampe og «petromax» er lampe fordi det står preget på den.)
Lyskilden har variert fra talglys via små lyspærer til dagens LED. Energitilførselen har stort sett vært fra batterier, bortsett fra en periode med dynamodrift for sykkellys, og under annen verdenskrig også for små lommelykter som ble holdt lysende ved å klemme ned en spak gang på gang.
Sven Colliander

Sven Colliander (født 23. mai 1890, død 16. september 1961) var en svensk rytter som deltok i de olympiske leker 1928 i Amsterdam og 1936 i Berlin.
Colliander vant en olympisk bronsemedalje under OL 1936 i Berlin. Han var med på det svenske laget som kom på tredjeplass i dressurkonkurransen bak Tyskland og Frankrike. Laget besto av Gregor Adlercreutz på  hesten «Teresina», Colliander på «Kål XX» og Folke Sandström på «Pergola». I den individuelle dressurkonkurransen kom Colliander og «Kål XX» på ellevteplass.


== OL-medaljer ==
1936  Berlin -  Bronse i hestesport, dressur  Sverige


== Referanser ==


== Eksterne lenker ==
(en) Sven Colliander – Olympedia 
(en) Sven Colliander – Sports-Reference (OL-resultater – arkivert) 
(sv) Sven Colliander – Sveriges olympiske komité
UTC−02.30

UTC−02.30 er en tidssone som ligger to timer og tretti minutter etter standardtiden UTC. I 2008 omfattet UTC−02.30 følgende områder:


== Nordlige halvkule – som sommertid ==
 Canada  (NST – Newfoundland Daylight Time)
Labrador (sørøstre del)
Newfoundland


== Eksterne lenker ==
Finn byer i UTC−2:30
Filadelfia Fredrikstad

Filadelfia Fredrikstad er en kristen frikirkelig menighet i Fredrikstad, i Østfold. Menigheten er tilsluttet den norske pinsebevegelsen. Filadelfia Fredrikstad ble stiftet i 7. januar 1930. 
Menigheten har 356 medlemmer, medregnet tilhørige, det vil si barn av døpte medlemmer. Det nye menighetsbygget Filadelfia ble reist høsten 2008. Barnehageavdelingen ble ferdigstilt til januar 2009 og menighetsavdelingen i mars 2009. 
«Fila Ung» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro. I januar 2009 åpnet barnehagen Noas Park, med plass til nærmere 50 barn.
Det er også en av Østfolds største ungdomsarbeid.


== Misjon ==
Filadelfia Fredrikstad er engasjert i misjonsarbeid og støtter norsk pinsemisjons arbeid i Nairobi.


== Referanser ==


== Kilder ==
Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS


== Eksterne lenker ==
Filadelfia Fredrikstad – hjemmeside
Salen Halden

Salen Halden er en kristen frikirkelig menighet i Halden, i Østfold, tilsluttet pinsebevegelsen. Salen Halden ble stiftet i 29. august 1911. Salen Halden er modermenighet til utpostene Salen Prestebakke og Salen Sponvika.
Menigheten hadde 872 medlemmer i 2007, medregnet tilhørige, det vil si barn av døpte medlemmer.  For ungdom i konfirmasjonsalder tilbyr menigheten den frikirkelige konfirmantundervisningen Tentro. 
Salen Halden er engasjert i misjonsarbeid og støtter Pinsemisjonens arbeid i Israel, Spania og Bolivia, og er utsendermenighet for misjonærene Lisbeth Fumero, Elisabeth Muren og Helge Adolfsen. Menigheten støtter økonomisk misjonæren Mario Fumero og Kristent Arbeid Blant Arabere sitt arbeide. I 2007 var menighetens misjonsregnskap på 410 000,- kr.. 


== Referanser ==


== Eksterne lenker ==
Salen Halden – hjemmeside
Enlil

Enlil (EN = Herre + LIL = Loft, «Herre av vinden») var en sumerisk hovedgud som hadde tempel i byen Nippur. Hans navn ble listet og skrevet om i oldtidens sumeriske, akkadiske, hettittiske, kanaanittisk, og andre mesopotamiske leir- og steintavler. Navnet ble kanskje uttalt og tidvis gjengitt i oversettelser som Ellil i senere akkadisk, hettittisk og kanaanittiske skrifter. Navnet er en sammensetning av herre/hersker i første stavelse, og luft eller loft (som vinden går gjennom) i andre, og ble betraktet som gud av pusten, vinden, og loftet.


== Opprinnelse ==
En fortellinger navngir hans opprinnelse som den utslitte pusten til himmelens gud An og jordens gudinne Ki etter en seksuell forening.
Mens Enlil var en ung gud ble han forvist fra Dilmun, gudenes hjem, og sendt til Kur, underverden, etter å ha voldtatt en gudinne ved navn Ninlil. Sistnevnte fulgte ham til underverden hvor hun fødte hans første barn, Nergal, og eller kanskje isteden måneguden Sin (tilsvarer den sumeriske Nanna-Suen). Etter å ha blitt far til ytterligere underverden-guddommer (erstatninger for Sin) fikk Enlil tillatelse til å komme tilbake til Dilmun.Enlil ble kjent som oppfinner av hakken, et nøkkelredskap for jordbruket hos sumerne, og fikk planter til å vokse.


== Kosmologisk rolle ==
Enlil var sammen med Anu/An, Enki og Ninhursag i sumerisk mytologi.Med sin hustru Ninlil eller Sud ble Enlil far til måneguden Nanna/Suen (på akkadisk Sin) og av Ninurta (også kalt Ningirsu). Enlil ble også far til Nisaba, kornets gudinne, av Pabilsag som tidvis er lik Ninurta, og andre ganger av Enbilulu. Med Ereshkigal ble Enlil far til Namtar.


== Referanser ==


== Tekster på norsk ==
To tekster om ham finnes i antologien Sumeriske skrifter, 2006.
Filadelfia Moss

Filadelfia Moss er en kristen frikirkelig menighet i Moss, i Østfold. Menigheten er tilsluttet den norske pinsebevegelsen. Filadelfia Moss ble stiftet i 1929. 
Menigheten har 128 medlemmer, medregnet tilhørige, det vil si barn av døpte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro. 
Filadelfia Moss driver arbeid blant rusmisbrukere, i samarbeid med Varna Evangeliesenter og Moss kameratklubb.


== Misjon ==
Filadelfia Moss er engasjert i misjonsarbeid og støtter norsk pinsemisjons arbeid i Kenya, Paraguay, Ukraina, Russland og Hviterussland. 


== Referanser ==


== Kilder ==
Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS
Gina Stechert

Gina Stechert (født 20. november 1987 i Oberstdorf) er en tysk alpinist. Hun har spesialisert seg innen disiplinene utfor og Super-G.
Hun fikk sin debut i verdenscupen 21. desember 2004. Hun oppnådde ikke nevneverdige resultater før hun røk korsbåndet i det venstre kneet under junior-VM 2005 i Bardonecchia.
I mars 2006 ble Stechert tysk mester i utfor, og 2. desember 2006 tok hun sine første verdenscuppoeng ved å bli nr. 27 i utforrennet i Lake Louise. Under junior-VM 2007 i Altenmarkt kom hun på femteplass i utfor. En måned senere ble hun tysk mester i superkombinasjonen. 5. desember 2008 oppnådde Stechert sitt inntil da beste resultat i verdenscupen – en fjerdeplass i utforrennet i Lake Louise. Drøye to måneder senere kunne hun feire karrierens første verdenscupseier da hun overraskende gikk til topps i utforrennet i italienske Tarvisio.


== Referanser ==


== Eksterne lenker ==
(de) Gina Stechert – Munzinger Sportsarchiv 
(en) Gina Stechert – Olympedia 
(en) Gina Stechert – Sports-Reference (OL-resultater – arkivert) 
(en) Gina Stechert – FIS (alpint) 
(en) Gina Stechert – ski-db.com 
Intervju på ski2b.com (august 2007)
Kurt Hasse

Kurt Hasse (født 7. februar 1907 i Mainz, død 9. januar 1944 i Sovjetunionen) var en tysk rytter som deltok i de olympiske leker 1936 i Berlin.
Hasse ble, med hesten «Tora», olympisk mester to ganger under OL 1936 i Berlin. Han vant både den individuelle og lagkonkurransen i sprangridning. Deltakere på det tyske laget var Heinz Brandt på hesten «Alchimist», Kurt Hasse på «Tora» og Marten von Barnekow på «Nordland»
Hasse døde på Østfronten i Sovjetunionen under andre verdenskrig.


== OL-medaljer ==
1936  Berlin -  Gull i hestesport, sprangridning  Tyskland
1936  Berlin -  Gull i hestesport, sprangridning lag  Tyskland


== Referanser ==


== Eksterne lenker ==
(en) Kurt Hasse – Olympedia 
(en) Kurt Hasse – Sports-Reference (OL-resultater – arkivert)
Filadelfia Mysen

Filadelfiakirken Mysen er en kristen frikirkelig menighet på Mysen, i Indre Østfold i Viken. Menigheten er tilsluttet den norske pinsebevegelsen. Filadelfiakirken Mysen ble stiftet i 1944. 
Menigheten har 152 medlemmer, medregnet tilhørige, det vil si barn av døpte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro. 


== Misjon ==
Filadelfiakirken Mysen er engasjert i misjonsarbeid og støtter norsk pinsemisjons arbeid i India, Bolivia, Estland, Sentral-Asia og Kaukasus. Menigheten støtter arbeidet til misjonær Dag Moseid. 
Fra menigheten ble etablert i 1944, har den støttet barnehjemmet, Chopda i India. Misjonærekteparet Clara og Leif Lerberg hadde sitt arbeide her fra 1933 til 1991. Siden overtok Winnie og Kjell Guldbrandsen sammen med Laila og Leif Wiik. Fra 1986 støtter menigheten Barnelandsbyen i Bolivia. Olav Nygård er menighetens representant. I 1997 startet menigheten sitt misjonsarbeid med årlige bibelskoleseminar for å trene nasjonale ledere i Kaukasusområdet. 


== Referanser ==


== Kilder ==
Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS


== Eksterne lenker ==
Filadelfia Mysen – hjemmeside
Zianon Paznjak

Zianon Stanislavavitsj Paznjak (belarusisk: Зянон Станісла́вавіч Пазьняк; født 24. april 1944 i Subotniki i Den belarusiske sosialistiske sovjetrepublikk i Sovjetunionen) er en belarusisk politiker. Han var en av grunnleggerne av Den belarusiske folkefronten og Det kristenkonservative partiet - BNF.
Paznjak er utdannet fra det daværende belarusiske statsakademiet for teater og kunst i 1974. Han tok doktorgraden i teaterhistorie i 1981.
Mot slutten av åttitallet var Paznjak med på å danne folkefronten, sammen med blant annet Vasil Bykaw. Fra 1990 ble Paznjak parlamentsmedlem, og var blant annet med på endre det belarusiske flagget til den rød- og hvitstripede utgaven brukt frem til 1995. 
I 1996 valgte Paznjak å forlate Belarus, noe han begrunnet med forfølgelse fra president Aleksandr Lukasjenko. Paznjak fikk da politisk asyl i USA. Fra eksil har Paznjak fortsatt å være aktiv i belarusisk politikk, men han deltar ikke i Aljaksandar Milinkevitsjs koalisjon av opposisjonsgrupperinger.


== Eksterne lenker ==
(en) Zianon Pazniak – kategori av bilder, video eller lyd på Commons 
(en) Zianon Pazniak – galleri av bilder, video eller lyd på Commons
Betania Rakkestad

Betania Rakkestad er en kristen frikirkelig menighet på Rakkestad, i Østfold. Menigheten er tilsluttet den norske pinsebevegelsen. Betania Rakkestad ble stiftet i 1939 og var tidligere modermenighet til utposten Betel Os.
Menigheten hadde 176 tilskuddstellende medlemmer i 2019. For ungdom i konfirmasjonsalder tilbyr menigheten den frikirkelige konfirmantundervisningen Tentro.  Betania Rakkestad driver en kafé.
Menighetens siste pastorpar var Kari og Jan Berg som sluttet i 2019. Menigheten driver også barne- og ungdomsarbeid.


== Misjon ==
Betania Rakkestad er engasjert i misjonsarbeid og støtter Halvard Hasseløys hjelpearbeid for fattige i Øst-Europa. Menigheten dekker utgiftene til en nasjonal evangelist i Paraguay.


== Referanser ==


== Kilder ==
Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS


== Eksterne lenker ==
www.ufk.no – ungdom for kristus
Moonlighting

Moonlighting har flere betydninger:

Bøllen og Blondinen, en amerikansk krimserie fra 1980-tallet med Bruce Willis og Cybill Shepherd (originaltittel Moonlighting)
Moonlighting (film), en polsk engelskspråklig film med Jeremy Irons i hovedrollen.
Moonlighting (Roger Daltrey album), et musikkalbum av Roger Daltrey utgitt 2005.
Moonlighting (album), et musikkalbum av jazzgruppa The Rippingtons.
Liao He

Liao He (kinesisk: 遼河, pinyin: Liáo hé, Wade-Giles: Liao Ho; «Liaoelven») er den største elven i det sørlige Mandsjuria i Kina, og er 1 345 km lang. Både provinsen Liaoning og Liaodonghalvøya har sine navn fra elva. 

Liao He har to større sideelver: 

Laoha He som begynner i sørøstre Indre Mongolia med utspring i fylket Pingquan i provinsen Hebei, og med sideelvene
Xinkai He noe lenger nord – tørr i sitt øverste løp annet enn etter regnstormer
Hulin He fra det vestre Liaoning, og som bare sjelden når ned til Liao Hes hovedløp.Dongliao He som kommer østenfra fra fjellene i det sentrale Liaodong og Jilin, med sine kilder i fylket Dongliao i Jilin.Laoha He og Dongliao He møtes i fylket Changtu i Liaoning, nær der Liaoning, Jilin og Indre Mongolia grenser mot hverandre. Derfra heter den samlede elven for Liao He og renner sørover til Bohaibukten. På sin vei sørover mottar den sideelvene Hun He og Taizi He, som begge flyter ned fra fjellkjeden Qianshan. 
En rekke storbyer ligger ved Hun He; de største er provinshovedstaden Shenyang og Fushun. Anshan ligger lenger sør og Yingkou nær munningen.
Liao He har et nedlagsområde på over 232 000 kvadratkilometer, men det tømmer bare om lag 500 kubikkmeter vann i sekundet ut i havet. Det er ca. 5% av vannmassen i f.eks Perleelven i Sør-Kina.
Likesom Huang He fører Liao He med seg en svært stor mengde sedimentmasse fordi den mange steder renner gjennom områder med pulveraktig løss. I 1958 endret den sitt løp, noe den har gjort mange ganger i løpet av kjent historie.
Effekten av vannkraftverk i elva er beskjeden grunnet den moderate vannmengden. Reguleringen av vassdraget benyttes først og fremst for å hindre flom og siltdannelse, for irrigiasjon og vannforsyning. De største demningene er: Hongshan-demningen (Indre Mongolia), Qinghe-demningen, Chaihe-demningen, Dahuofang-demningen, Guangyinge-demningen, Canwo-demningen, og Tanghe-demningen.


== Litteratur ==
Cihai. Shanghai cishu chubanshe, Shanghai 2002, ISBN 7-5326-0839-5
Filadelfiakirken Sarpsborg

Filadelfiakirken Sarpsborg er en kristen frikirkelig menighet i Sarpsborg, i Østfold. Menigheten er tilsluttet den norske pinsebevegelsen. 
Menigheten har 816 medlemmer, medregnet tilhørige. «Fila ungdom» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro. 


== Historikk ==
Menigheten ble stiftet i Folkets Hus, 23. september 1924. Navnet på menigheten var da Filadelfiamenigheten. Møtene ble holdt i hjemmene hos menighetens medlemmer eller de leide lokalet Fram. Først i 1960 fikk menigheten eget lokale, i Pellygaten 50. 
På 1980- og 1990-tallet opplevde menigheten vekkelse og betydelig vekst, noe som medførte at lokalene ble for små. I 1997 kjøpte menigheten bygningene til Østfold Energi i Astridsgate/Oskargate. Lokalene var ferdig ombygde i februar 2000, med nærmere 600 sitteplasser. Samtidig skiftet menigheten navn fra Filadelfiamenigheten til Filadelfiakirken.


== Misjon ==
Filadelfiakirken Sarpsborg er engasjert i misjonsarbeid og støtter norsk pinsemisjons arbeid. 
I 2023 støtter menigheten arbeid i Kongo, Niger, flyktninger fra Ukraina, både som har kommet til Norge, og som har fått opphold på Europa i Fokus sitt senter i Romania.


== Referanser ==


== Kilder ==
Brox, Torill F. (redaktør). 2007. Årbok 2007. For Pinsebevegelsen i Norge. Korsets Seier Publikasjoner AS


== Eksterne lenker ==
Filadelfiakirken Sarpsborg – hjemmeside
Huabeifeltet

Huabeifeltet er et oljefelt i det nordlige Kina. Det ligger i den sentrale delen av provinsen Hebei, og ble oppdaget i 1975.


== Kilder ==
http://en.chinagate.com.cn/english/208.htm
Elina Vähälä

Elina Vähälä (født 1975) er en finsk fiolinist. Vähälä hadde sin debutkonsert som 12-åring med Lahti Symphony. Elina Vähälä har medvirket på en rekke CD-utgivelser og konserter. 


== Utvalgte konserter ==
2008 Nobels fredspriskonsert


== Referanser ==


== Eksterne lenker ==
(en) Offisielt nettsted 
(en) Elina Vähälä – kategori av bilder, video eller lyd på Commons 
(en) Elina Vähälä på Internet Movie Database 
(en) Elina Vähälä på Discogs 
(en) Elina Vähälä på MusicBrainz
Jidongfeltet

Jidongfeltet er et oljefelt som ligger offshore utenfor kysten av byprefekturet Tangshan i provinsden Hebei i Folkerepublikken Kina. Industriell utvikling av feltet begynte i 1978. 


== Kilder ==
http://en.chinagate.com.cn/english/208.htm
Zhongyuanfeltet

Zhongyuanfeltet (中原油田) er et kinesisk oljefelt på grensen mellom provinsene Shandong i nord og Henan i sør. Det ble oppdaget i 1975, og har en årlig produksjon på rundt fire millioner i tonn.


== Kilder ==
http://en.chinagate.com.cn/english/208.htm
Sichuanfeltet

Sichuanfeltet (四川油气田) er et stort olje- og gassfelt i den sentrale del av provinsen Sichuan i Folkerepublikken Kina. Det ligger over Kinas største kjente reserver av naturgass. Utviklingen av feltet begynte allerede i 1953. 
Dette er det naturgassfeltet med høyest produksjon av drøyt tyve lignende felter i Kina.


== Kilder ==
http://en.chinagate.com.cn/english/208.htm
Datianchifeltet

Datianchifeltet er et stort felt for naturgass som ligger i den østlige del av provinsen Sichuan i Folkerepublikken Kina. Geologisk består det av tre lag med gass som strekker seg over 200 km i en bredde av 20 km. De påviste reserver i feltet (2000) er på over 50 milliarder kubikkmeter. Dets årlige produksjohn er på tre milliarder kubikkmeter gass. 


== Kilder ==
http://en.chinagate.com.cn/english/208.htm
Dierks Bentley

Dierks Bentley (fød 20. november 1975 i Phoenix, Arizona) er en amerikansk countryartist. Han debuterte i 2003 med singelen «What Was I Thinkin» på Capitol Records.


== Diskografi ==
2003 Dierks Bentley
2005 Modern Day Drifter
2006 Long Trip Alone


== Eksterne lenker ==
(en) Offisielt nettsted 
(en) Dierks Bentley – kategori av bilder, video eller lyd på Commons 
(en) Dierks Bentley – galleri av bilder, video eller lyd på Commons 
(en) Dierks Bentley på Internet Movie Database 
(en) Dierks Bentley hos The Movie Database 
(en) Dierks Bentley på Apple Music 
(en) Dierks Bentley på Discogs 
(en) Dierks Bentley på MusicBrainz 
(en) Dierks Bentley på SoundCloud 
(en) Dierks Bentley på Spotify 
(en) Dierks Bentley på Songkick 
(en) Dierks Bentley på Last.fm 
(en) Dierks Bentley på Genius — sangtekster 
(en) Dierks Bentley på AllMusic 
(en) Dierks Bentley på Twitter 
(en) Dierks Bentley på Facebook 
(en) Dierks Bentley på Instagram 
(en) Dierks Bentley på YouTube 
Dierks Bentley på Myspace 
(en) Dierks Bentley på TikTok
Changqingfeltet

Changqingfeltet (长庆油田) er et av de største gassfeltene i verden. Det ligger i Ordosbassenget i Folkerepublikken Kina. I 1997 var årsproduksjonen på 3,3 millioner tonn. Dets påviste reserver var da på 200 milliarder kubikkmeter naturgass.


== Kilder ==
http://en.chinagate.com.cn/english/208.htm
Tarimfeltet

Tarimfeltet er et olje- og gassfelt i den autonome region Xinjiang i Folkerepublikken Kina. China National Petroleum Corporation (CNPC) begynte undersøkelsene av feltet i april 1989. I alle ni integrerte oljefelter der ble det funnet sammenlagt 26 strukturer med olje og naturgass. Produksjonen tok til i 1990. I 1996 ble sikre reserver oppgitt til over 400 millioner tonn, hvorav naturgass på 206,2 milliarder kubikkmeter.


== Kilder ==
http://en.chinagate.com.cn/english/208.htm